El Club de Gimnàstica Rítmica L’Almara es proclama Campió d’Espanya per conjunts en primera categoria
2025-07-24

El Campionat d’Espanya de conjunts de Gimnàstica Rítmica, celebrat aquest cap de setmana a Saragossa, ha suposat una nova victòria per al Club de Gimnàstica Rítmica l’Almara de Burjassot, ja que el seu conjunt s’ha proclamat campió en primera categoria, el màxim títol que es pot aconseguir en la modalitat de conjunts.

El primer lloc de l’elit va ser per a l’equip burjassoter que, entrenat per Yolanda Andrés, ha estat compost per Victoria Plaza, Carmen Martínez, Miriam Guerra, Federica Catalli, Alicia Rubio, Vanessa Font i Nerea Sánchez.

L’equip va dur a terme al llarg del cap de setmana una gran actuació que li ha valgut alçar-se amb el màxim guardó de la competició.